ai4bharat/Pralekha huggingface dataset:
விவசாயத்துறை அமைச்சகம்
பிரதமர் கிசான் திட்டத்திற்கு செயற்கை நுண்ணறிவு ஆதரவுடன் கூடிய உரையாடல் அமைப்பை மத்திய வேளாண் துறை இணை அமைச்சர் திரு கைலாஷ் சௌத்ரி இன்று தொடங்கி வைத்தார்
பிரதமரின் விவசாயிகளுக்கான வருவாய் ஆதரவு திட்டமான கிசான் சம்மான் நிதி  திட்டத்திற்கான செயற்கை நுண்ணறிவு உரையாடல் உதவி அமைப்பை மத்திய வேளாண் அமைச்சகம் இன்று புதுதில்லியில் அறிமுகப்படுத்தியது.
செயற்கை நுண்ணறிவு உரையாடல்  அறிமுகம், பிஎம்-கிசான் திட்டத்தின் செயல்திறனை அதிகரிக்கும்.
இந்த செயற்கை நுண்ணறிவு சாட்பாட்-டைத் தொடங்கி வைத்து பேசிய மத்திய வேளாண் துறை இணையமைச்சர் திரு கைலாஷ் சௌத்ரி, பிரதமர் திரு நரேந்திர மோடியின் தொலைநோக்குப் பார்வைக்கு ஏற்ப விவசாயிகளின் வாழ்க்கையில் நேர்மறையான மாற்றத்தைக் கொண்டுவரவும், தொழில்நுட்பத்தைப் பயன்படுத்தி நிர்வாகத்தை மேம்படுத்தவும் இந்த நடவடிக்கை மேற்கொள்ளப்பட்டுள்ளது என்று கூறினார். திட்டம் தொடர்பான தகவல்களை அணுகுவதற்கும் குறைகளைத் தீர்ப்பதற்கும் செயற்கை நுண்ணறிவு சாட்பாட் உதவும் என்று அவர் கூறினார். வானிலை தகவல்கள், மண் தன்மைகள் மற்றும் வங்கி பரிவர்த்தனைகள் போன்ற பிறவற்றையும் இதனுடன் இணைத்து இந்த சேவையை விரிவுபடுத்த வேண்டியதன் அவசியத்தை அவர் வலியுறுத்தினார். இது மத்திய மற்றும் மாநில அரசுகளில் உள்ள வேளாண் அதிகாரிகளின் சுமைகளைக் குறைக்கும் என்றும் அவர் கூறினார்.
வேளாண் மற்றும் குடும்ப நலத் துறையின் செயலாளர் திரு மனோஜ் அஹுஜா பேசுகையில், வரும் மாதங்களில் அமைச்சகத்தின் பிற முக்கிய திட்டங்களுக்கும் செயற்கை நுண்ணறிவு சாட்பாட் செயல்படுத்தப்படும் என்று குறிப்பிட்டார்.
தற்போது, இந்த சாட்பாட் சேவை ஆங்கிலம் மற்றும் இந்தியில் கிடைக்கிறது. விரைவில் பெங்காலி, ஒடியா, தெலுங்கு, தமிழ், மராத்தி ஆகிய மொழிகளிலும் இந்த சேவை கிடைக்கும் என்று அறிவிக்கப்பட்டுள்ளது.
பிரதமர் அலுவலகம்
ஷில்லாங் பேராயர் அருட்திரு டோம்னிக் ஜலா மறைவுக்கு பிரதமர் இரங்கல்
ஷில்லாங் பேராயர் அருட்திரு டோம்னிக் ஜலா மறைவுக்கு பிரதமர் திரு நரேந்திர மோடி இன்று இரங்கல் தெரிவித்துள்ளார்.
பேராயரின் மறைவுச் செய்தியை அறிந்து மிகவும் துயருற்றதாக பிரதமர் தமது டுவிட்டர் பதிவில் குறிப்பிட்டுள்ளார். அருட்திரு டோம்னிக் ஜலா, “சமுதாயத்திற்கு அப்பழுக்கற்ற முறையில் ஆற்றிய சேவைகளுக்காக என்றும் நினைவுகூரத்தக்கவர், மேகாலயாவின் வளர்ச்சியில் அக்கறை காட்டியவர். அவரது ஆன்மா சாந்தியடையட்டும்” என்றும் திரு மோடி தெரிவித்துள்ளார்.
|
|
ஷில்லாங் பேராயர் டோம்னிக் ஜலா-வின் மறைவுச் செய்தியை அறிந்து மிகவும் துயருற்றேன்.
சமுதாயத்திற்கு அப்பழுக்கற்ற முறையில் ஆற்றிய சேவைகளுக்காக என்றும் நினைவுகூரத்தக்கவர்.
மேகாலயாவின் வளர்ச்சியில் அக்கறை காட்டியவர். அவரது ஆன்மா சாந்தியடையட்டும்: பிரதமர்
— PMO India  October 12, 2019
ஷில்லாங் பேராயர் டோம்னிக் ஜலா, அமெரிக்காவின் கலிபோர்னியாவில் 12 அக்டோபர் 2019 அன்று ஏற்பட்ட கார் விபத்தில் உயிரிழந்தார்.
டான் போஸ்கோ செலேசியன் திருச்சபையின் பாதிரியாக நவம்பர் 19, 1977-ல் பொறுப்பேற்றவர் அவர். குவஹாத்தி மாகாண கத்தோலிக்க கூட்டமைப்பின் நிர்வாகியாக செயல்பட்டு வந்த அவர், 1999 டிசம்பரில் ஷில்லாங் பேராயராக நியமிக்கப்பட்டு பணியாற்றி வந்தார்.
குடியரசுத் துணைத் தலைவர் செயலகம்
வடகிழக்கு பிராந்தியத்தின் வளமான உயிர் வளங்கள் மற்றும் கால்நடைகளை பராமரிக்கவும் பாதுகாக்கவும் புதுமையான ஆராய்ச்சியுடன் வாருங்கள் - விஞ்ஞானிகளுக்கு துணை ஜனாதிபதி அழைப்பு
குடியரசு துணைத்தலைவர், திரு. எம். வெங்கையா நாயுடு இன்று இந்திய வேளாண் ஆராய்ச்சி கவுன்சில் - நாகாலாந்தின் திமாபூரில் உள்ள மிதுன்  தேசிய ஆராய்ச்சி மையத்திற்கு சென்றார். அங்கு வடகிழக்கு பிரதேசத்தின் வளமான உயிர் வளங்கள் மற்றும் கால்நடைகளை பராமரிக்கவும் பாதுகாக்கவும் புதுமையான ஆராய்ச்சிகளை மேற்கொள்ள விஞ்ஞானிகளுக்கு அழைப்பு விடுத்தார்.
வடகிழக்கு மலைப் பிரதேசத்திற்கான இந்திய வேளாண் ஆராய்ச்சி கவுன்சில் மிதுன் மற்றும் இந்திய வேளாண் ஆராய்ச்சி வளாகத்தின் விஞ்ஞானிகள் மற்றும் ஆராய்ச்சியாளர்களுடன் நேரடியாக உரையாடினார். அப்போது வடகிழக்கு மாநிலங்களின் முன்னேற்றம் மற்றும் செழிப்புக்காக சமீபத்திய தொழில்நுட்பங்களைப் பின்பற்றுவதன் மூலம் விவசாயத்தில் நவீனமயமாக்கல் பணிகளை மேற்கொள்ள விஞ்ஞானிகளை அவர் வலியுறுத்தினார்.
இந்த சந்தர்ப்பத்தில், மிதுன் விவசாயிகளுக்கு  பகுதி நேரம் திறந்தவெளியிலும், பகுதி நேரம் கொட்டிலுக்குள்ளும் வளர்ப்பது குறித்த விளம்பர வீடியோவை குடியரசு துணைத் தலைவர் காட்சிப்படுத்தினார். மிதுனுக்கான தேசிய ஆராய்ச்சி மையத்தை மிதுனை வளர்ப்பதற்கான பகுதி நேரம் திறந்தவெளியிலும், பகுதி நேரம் கொட்டிலுக்குள்ளும் வளர்க்கும் அமைப்புகளின் கீழ் கொண்டு வந்ததற்காக பாராட்டுகளை தெரிவித்தார். மேலும் பிரம்மாண்டமான விலங்குகளைப் பாதுகாப்பதிலும் பராமரிப்பதிலும் இந்த மையம் சிறப்பான பணிகளைச் செய்துள்ளது என்றார்.
நாகாலாந்து மக்களுக்கு பொருளாதார ரீதியாகவும், சமூக ரீதியாகவும், உணர்ச்சி ரீதியாகவும் இம்மாநில விலங்கு பெரும் முக்கியத்துவத்தைக் கொண்டுள்ளது என்று கூறிய குடியரசு துணைத் தலைவர், படித்த இளைஞர்கள் விலங்குகளை பாதுகாப்பதில் ஈர்க்கப்பட வேண்டும் என்று பரிந்துரைத்தார்.
வடகிழக்கு மலை பிரதேசத்திற்கான  ICAR ஆராய்ச்சி வளாகத்தை 56 பயிர் வகைகளின் வளர்ச்சி உட்பட பல குறிப்பிடத்தக்க சாதனைகளுக்கு பாராட்டிய திரு. நாயுடு, பயிர், கால்நடை, கோழி, மீன்வளம் மற்றும் தோட்டக்கலை ஆகியவற்றை உள்ளடக்கிய ஒருங்கிணைந்த விவசாய முறைகளை ஊக்குவிப்பதில் நிறுவனத்தின் முக்கியத்துவம் பாராட்டுக்குரியது என்றார்.
வடகிழக்கு பிரதேசத்தில் 70% க்கும் அதிகமான மக்கள் தங்கள் வாழ்வாதாரத்திற்காக விவசாயத்தை நேரடியாகச் சார்ந்து இருப்பதைச் சுட்டிக்காட்டிய அவர், காலநிலை- மாற்றம் மற்றும் கலாச்சார ரீதியாக இப்பகுதி பழங்குடி கலாச்சாரங்களுடன் ஒத்திசைவாக நிலையான, குறிப்பிட்ட தொழில்நுட்பங்களின் வளர்ச்சிக்காக வேலை செய்ய அறிவியல் நிறுவனங்களை வலியுறுத்தினார்.
ஊரக வளர்ச்சி அமைச்சகம்
இந்தியாவின் கிராமப்புறங்களில் தொழில்முனைவோர் கலாச்சாரம்
கிராமப்புற அளவில் புதிய தொழில் முனைவோரை உருவாக்கும் விதமாக தீன் தயாள் அந்த்யோதயா திட்டம் தேசிய ஊரக வாழ்வாதார இயக்கத்தின் கீழ், கிராமப்புற தொழில்முனைவோருக்கான ஸ்டார்ட் அப் திட்டம்  செயல்படுத்தப்பட்டு வருவதாக மத்திய ஊரக வளர்ச்சித்துறை இணை அமைச்சர் திரு ஃபக்கன்சிங் குலாஸ்தே தெரிவித்துள்ளார். மாநிலங்களவையில் கேள்வி ஒன்றுக்கு எழுத்து மூலம் பதில் அளித்துள்ள அவர், கிராமப்புறங்களில் வேளாண் அல்லாத புதிய தொழில்களைத் தொடங்க கிராமப்புற ஏழைகளுக்கு உதவி அளிப்பதே இத்திட்டத்தின் நோக்கம் என்று கூறியுள்ளார்.
இத்திட்டத்தின் கீழ், அதிகபட்சமாக ஒரு வட்டாரத்தில் 2,400 புதிய தொழில்களுக்கு ரூ.597.76 லட்சம் நிதியுதவி அளிக்கப்படுவதுடன் ஏற்கனவே செயல்பட்டு வரும் தொழில் நிறுவனங்களுக்கும் உதவி அளிக்கப்படுவதாக குறிப்பிட்டுள்ளார். விரிவான திட்ட அறிக்கைக்கு ஒப்புதல் பெறப்பட்ட தேதியிலிருந்து நான்கு ஆண்டுகளுக்குள் இத்திட்டம் செயல்படுத்தப்படுவதாகவும் இதன் மூலம் 23 மாநிலங்கள் மற்றும் யூனியன் பிரதேசங்களைச் சேர்ந்த ஒரு லட்சத்து 86 ஆயிரத்து 576 தொழில் நிறுவனங்களுக்கு நிதியுதவி அளிக்கப்பட்டிருப்பதாகவும் அவர் கூறியுள்ளார்.
தமிழ்நாடு, கேரளா, புதுச்சேரி உள்ளிட்ட 12 மாநிலங்கள் மற்றும் யூனியன் பிரதேசங்களில் திறன் மேம்பாடு மற்றும் தொழில் முனைவோர் அமைச்சகம் சார்பில் பிரதமரின் இளையோர்  திட்டம் மூலம் தொழில் முனைவோரை உருவாக்குவதற்கான சூழல் உருவாக்கப்பட்டு வருவதாகவும் திரு ஃபக்கன் சிங் குலாஸ்தே தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1796885
எரிசக்தி அமைச்சகம்
மும்பை மின்தடையை ஆய்வு செய்யவும், மாநில அரசுக்கு உதவவும் மத்திய அதிகாரிகள் குழு மும்பைக்கு அனுப்பப்படுகிறது
மும்பையில் ஏற்பட்ட மின்தடை குறித்து இன்று மதியம் பேசிய மத்திய எரிசக்தி மற்றும் புதிய மற்றும் புதுப்பிக்கத்தக்க இணை அமைச்சர்  திரு ஆர் கே சிங், "மின்சார விநியோகம்  கணிசமான அளவுக்கு சீரமைக்கப்பட்டுள்ளது. தடைபட்ட 2000 மெகாவாட் மின்சாரத்தில், 1900 மெகாவாட் சீரமைக்கப்பட்டுள்ளது. மீதமிருப்பது விரைவில் சரிசெய்யப்படும். தேசிய விநியோக அமைப்பு நன்றாக உள்ளது, மாநில விநியோக அமைப்பின் சில பகுதிகளில் தான் சிக்கல் ஏற்பட்டுள்ளது," என்றார்.
பிரச்சினையை கண்டறியவும், இத்தகைய தடைகளுக்கான சாத்தியமுள்ள தீர்வுகளை கண்டுபிடிக்கவும் மத்திய குழு ஒன்று மும்பைக்கு செல்லவிருக்கிறது என்று திரு சிங் மேலும் கூறினார்.
பிரதமர் அலுவலகம்
காமன்வெல்த் விளையாட்டுப் போட்டிகளில் ஆடவர் 69 கிலோ பிரிவில் வெண்கலப் பதக்கம் வென்ற பளுதூக்கும் வீரர் தீபக் லாத்தருக்கு பிரதமர் பாராட்டு
காமன்வெல்த் விளையாட்டுப் போட்டிகளில் பளுதூக்கும் போட்டியில் வெண்கலப் பதக்கம் வென்ற தீபக் லாத்தருக்கு பிரதமர் திரு. நரேந்திர மோடி பாராட்டு தெரிவித்துள்ளார்.
”நமது பளுதூக்கும் வீரர் வீராங்கனைகள் மிகச்சிறந்த திறனுடன் விளங்குகிறார்கள். எனது இளைய நண்பர் தீபக் லாத்தர் ஆடவர் 69 கிலோ பிரிவில் வெண்கலப் பதக்கம் வென்றுள்ளார். இந்த இளைஞருக்கு எனது பாராட்டுகள். அவரது எதிர்கால சாதனைகளுக்கு எனது நல்வாழ்த்துகள்” என்று பிரதமர் கூறியுள்ளார்.
கோல்டுகோஸ்ட்டில் நடைபெறும் காமன்வெல்த் போட்டிகளில் ஆடவர் 69 கிலோ பிரிவில் இந்தியாவின் பளுதூக்கும் வீரர் தீபக் லாத்தர் வெண்கலப் பதக்கத்தை வென்று காமன்வெல்த் போட்டியில் பதக்கம் வெல்லும் மிக இளம் வயது வீரர் ஆகிறார்.
(Visitor Counter : 106
பிரதமர் அலுவலகம்
பி பரமேஸ்வரனின் மறைவுக்கு பிரதமர் இரங்கல்
முதுபெரும் சமூக சேவகர் பி பரமேஸ்வரனின் மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
“திரு பி பரமேஸ்வரன் அர்ப்பணிப்பு உணர்வுகொண்ட பாரத மாதாவின் பெருமைக்குரிய மகனாவார். இந்தியாவின் கலாச்சார விழிப்புணர்வு, ஆன்மீக மீளுருவாக்கம், ஏழை-எளிய மக்களுக்கு தொண்டாற்றுவது ஆகிய பணிகளுக்காக தமது வாழ்க்கையை அவர் அர்ப்பணித்தார். பரமேஸ்வரன் ஜியின் சிந்தனைகள் நிறைவானவை, அவரது எழுத்துக்கள் சிறப்பானவை, அவர் வெல்ல முடியாதவர்.
பாரதிய விச்சார கேந்திரம், விவேகானந்தா கேந்திரா உள்ளிட்ட மிகச்சிறந்த நிறுவனங்களை உருவாக்கி அவற்றை வளர்த்தவர் பரமேஸ்வரன் ஜி. அவருடன் பலமுறை கலந்துரையாடும் பாக்கியத்தை நான் பெற்றுள்ளேன். அவர் மிகப்பெரிய மேதையாக திகழ்ந்தார், அவரது மறைவு பெரும் துயரத்தை அளித்துள்ளது” என்று பிரதமர் கூறியுள்ளார்.
|
|
பாரதிய விச்சார கேந்திரம், விவேகானந்தா கேந்திரா உள்ளிட்ட மிகச்சிறந்த நிறுவனங்களை உருவாக்கி அவற்றை வளர்த்தவர் பரமேஸ்வரன் ஜி. அவருடன் பலமுறை கலந்துரையாடும் பாக்கியத்தை நான் பெற்றுள்ளேன். அவர் மிகப்பெரிய மேதையாக திகழ்ந்தார், அவரது மறைவு பெரும் துயரத்தை அளித்துள்ளது. ஓம் சாந்தி pic.twitter.com/DMo2fBiL3r @narendramodi
|
|
திரு பி பரமேஸ்வரன் அர்ப்பணிப்பு உணர்வுகொண்ட பாரத மாதாவின் பெருமைக்குரிய மகனாவார். இந்தியாவின் கலாச்சார விழிப்புணர்வு, ஆன்மீக மீளுருவாக்கம், ஏழை-எளிய மக்களுக்கு தொண்டாற்றுவது ஆகியவற்றுக்காக தமது வாழ்க்கையை அவர் அர்ப்பணித்தார். பரமேஸ்வரன் ஜியின் சிந்தனைகள் நிறைவானவை, அவரது எழுத்துக்கள் சிறப்பானவை, அவர் வெல்ல முடியாதவர் @narendramod
எஃகுத்துறை அமைச்சகம்
தொடர்ந்து மூன்றாவது ஆண்டாக ராஜ்பாஷா கீர்த்தி புரஸ்கார் விருதை வென்றது தேசிய கனிம மேம்பாட்டு நிறுவனம்
அலுவல் மொழி துறையின் மிக உயரிய விருதான “ராஜ்பாஷா கீர்த்தி புரஸ்கார்”, புதுதில்லியில் நேற்று நடைபெற்ற அலுவல் மொழி தின நிகழ்ச்சியில், எஃகு அமைச்சகத்தின் கீழ் இயங்கும் தேசிய கனிம மேம்பாட்டு நிறுவனத்திற்கு வழங்கப்பட்டது. இந்த விருதை மத்திய உள்துறை இணை அமைச்சர்கள் திரு நிஷித் பிரமாணிக், திரு அஜய் குமார் மிஸ்ரா ஆகியோர் வழங்கினார்கள். தேசிய கனிம மேம்பாட்டு நிறுவனத்தின் நிர்வாக இயக்குநர்  திரு சிவ சண்முகநாதன் விருதைப் பெற்றுக்கொண்டார்.
தேசிய கனிம மேம்பாட்டு நிறுவனம் தொடர்ந்து 3 ஆண்டுகளாக இந்த விருதை வென்று வருவதன் வாயிலாக இந்தியை அலுவல் மொழியாக அமல்படுத்துவதில் இந்த நிறுவனத்தின் சீரிய முயற்சி எடுத்துரைக்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754981
நிதி அமைச்சகம்
பரிமாற்ற விகித அறிவிக்கை எண்.113/2020- சுங்கம் 
சுங்கச் சட்டம், 1962 ,14-வது பிரிவு அளித்துள்ள அதிகாரத்தின் படி , 2020 டிசம்பர் 18 முதல் வெளிநாட்டு நாணயங்களுக்கு இணையாக இந்திய நாணயத்தின் மதிப்பை, பிற்சேர்க்கை பகுதி 1 மற்றும் பகுதி 2-ன் படி மத்திய மறைமுக வரிகள் மற்றும் சுங்க வாரியம் வெளியிட்டுள்ளது. 2020 டிசம்பர்3-ம் தேதியிட்ட அறிவிக்கை 110/2020 – சுங்கம் –ல் குறிப்பிட்டது ஒதுக்கி வைக்கப்படுகிறது. இறக்குமதி மற்றும் ஏற்றுமதி தொடர்பான நோக்கத்திற்காக இது அறிவிக்கப்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1681438
கலாசாரத்துறை அமைச்சகம்
கலா சமஸ்கிருதி விகாஸ் திட்டத்தின் கீழ் பெளத்த /திபெத்திய கலாச்சாரம் மற்றும் கலை வளர்ச்சிக்கான நிதி உதவி திட்டத்தை கலாச்சார அமைச்சகம் செயல்படுத்துகிறது
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய கலாச்சாரம், சுற்றுலா மற்றும் வடகிழக்கு பிராந்திய வளர்ச்சி அமைச்சர் திரு ஜி கிஷன் ரெட்டி கீழ்காணும் தகவல்களை அளித்தார்.
பௌத்த/திபெத்திய கலாச்சாரம் மற்றும் அறிவியல் வளர்ச்சியில் ஈடுபட்டுள்ள மடங்கள் உள்ளிட்ட தன்னார்வ பௌத்த/திபெத்திய அமைப்புகளை வலுப்படுத்தும் நோக்கத்தோடு பௌத்த/திபெத்திய கலாச்சாரம் மற்றும் கலை வளர்ச்சிக்கான நிதி உதவி திட்டம் எனும் நிதி மானிய திட்டத்தை கலாச்சார அமைச்சகம் செயல்படுத்துகிறது.
இந்தத் திட்டத்தின் கீழ், நாட்டின் எந்தப் பகுதியிலும் அமைந்துள்ள பௌத்த/திபெத்திய கலாச்சாரம் மற்றும் பாரம்பரியத்தை பரப்புதல் மற்றும் அறிவியல் வளர்ச்சியில் ஈடுபட்டுள்ள மடாலயங்கள் உள்ளிட்ட தன்னார்வ பௌத்த மற்றும் திபெத்திய அமைப்புகளுக்கு நிதி உதவி வழங்கப்படுகிறது.
ஒரு நிறுவனத்திற்கு ஆண்டுக்கு ரூ 30 லட்சம் வழங்கப்படுகிறது. அதிகபட்ச வரம்புக்கும் அதிகமான தொகையை பரிந்துரைக்கும் அதிகாரத்தை இந்தத் திட்டத்தின் நிபுணர் ஆலோசனைக் குழு பெற்றுள்ளது, ஆனால் அது ரூ 1 கோடிக்கு மிகாமல் இருக்க வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777336
(Visitor Counter : 153
பிரதமர் அலுவலகம்
அகமதாபாத் – மஹசனா  இடையே அகலப்பாதை மாற்றுத் திட்டம் நிறைவடைந்ததற்குப் பிரதமர் மகிழ்ச்சி தெரிவித்துள்ளார்
அகமதாபாத் – மஹசனா  இடையே அகலப்பாதை மாற்றுத் திட்டம் நிறைவடைந்ததற்குப் பிரதமர் திரு.நரேந்திர மோடி மகிழ்ச்சி தெரிவித்துள்ளார்.
இது வணிகத்திற்கும், போக்குவரத்திற்கும் சிறந்த பயனளிக்கும் என்று திரு.மோடி கூறியுள்ளார்.
அகமதாபாத் – மஹசனா இடையேயான பயணத் தூரத்தைக் குறைத்து, அகமதாபாத் – தில்லி வழித்தடத்தில் சரக்குப் போக்குவரத்துத் திறனை அதிகரிக்கும்.
ரயில்வே அமைச்சகம் வெளியிட்டுள்ள ட்விட்டர் பதிவிற்கு பதிலளித்துள்ள பிரதமர் கூறியிருப்பதாவது;
“வணிகத்திற்கும், போக்குவரத்திற்கும் சிறந்த பயனளிக்கும்”.
எஃகுத்துறை அமைச்சகம்
எஃகு அமைச்சகத்தின் செயலாளர் விசாகப்பட்டினத்தில் உள்ள ஆர்ஐஎன்எல் நிறுவனத்திற்கு சென்று பார்வையிட்டு அந்நிறுவனத்தின் செயல்பாடுகளைப் பாராட்டினார்
விசாகப்பட்டினத்தில் உள்ள ராஷ்டிரிய இஸ்பத் நிகாம் லிமிடெட்  நிறுவனத்துக்கு மத்திய எஃகு அமைச்சகத்தின் செயலாளர் திரு நாகேந்திர நாத் சின்ஹா, முதல்முறையாக செவ்வாய்க்கிழமை  நேரில் சென்று பார்வையிட்டார். இரண்டாவது மற்றும் மூன்றாவது உலை, புதிய காற்று பிரிப்பு பிரிவு மற்றும் கம்பி ஆலை போன்ற பல்வேறு உற்பத்திப் பிரிவுகளை அவர் பார்வையிட்டார்.
ஆர்ஐஎன்எல் நிறுவனத்தின் செயல்திறனை அதன் மூத்த அதிகாரிகளுடன் மதிப்பாய்வு இணைந்து அவர் ஆய்வு செய்தார். ஆலை பராமரிப்பு மற்றும் அதன் ஊழியர்களின் செயல்பாடுகளை அவர் பாராட்டினார். நாட்டின் தலைசிறந்த எஃகு ஆலையாக உருவெடுக்கும் வகையில் ஆர்ஐஎன்எல் நிறுவனம் தமது உற்பத்தித்திறனை மேலும் மேம்படுத்த முடியும் என்று திரு சின்ஹா கூறினார்.
எஃகு நிர்வாக சங்கம், பல்வேறு தொழிற்சங்கங்கள், ஓபிசி சங்கம், மற்றும் எஸ்.சி-எஸ்.டி ஊழியர் சங்கத்தினருடன் உரையாடிய திரு நாகேந்திர நாத் சின்ஹா நிறுவனத்தின் கூட்டு முயற்சிகளுக்குப் பாராட்டுத் தெரிவித்தார்.
பிரதமர் அலுவலகம்
தேர்தல் வெற்றிக்காக திரு போரிஸ் ஜான்சனுக்குப் பிரதமர் பாராட்டு
பிரிட்டன் தேர்தலில் பெரும்பான்மையைப் பெற்றிருப்பதற்காக திரு போரிஸ் ஜான்சனுக்குப் பிரதமர் திரு நரேந்திர மோடி பாராட்டு தெரிவித்துள்ளார்.
“அமோக வெற்றியுடன் மீண்டும் பிரதமராகியுள்ள போரிஸ் ஜான்சனுக்கு வாழ்த்துக்கள். அவர் சிறப்புற வாழ்த்தும் நான் இந்தியா-பிரிட்டன் இடையே நெருக்கமான உறவுக்கு இணைந்து பணியாற்றுவதை எதிர்நோக்கி இருக்கிறேன்” என்று பிரதமர் கூறியுள்ளார்.
|
|
அமோக வெற்றியுடன் மீண்டும் பிரதமராகியுள்ள போரிஸ் ஜான்சனுக்கு வாழ்த்துக்கள். அவர் சிறப்புற வாழ்த்தும் நான் இந்தியா-பிரிட்டன் இடையே நெருக்கமான உறவுக்கு இணைந்து பணியாற்றுவதை எதிர்நோக்கி இருக்கிறேன்.
பெண்கள் மற்றும் குழந்தை நலன் அமைச்சகம்
அங்கன்வாடி மையங்களை நவீனமயமாக்கும் திட்டம்
ஒருங்கிணைந்த மேம்பாட்டு சேவைகள் திட்டத்தின்  கீழ் அனைத்து மாநிலங்கள், யூனியன் பிரதேசங்களில் அங்கன்வாடி மைய கட்டடங்கள் கட்டும் பணி மேற்கொள்ளப்பட்டுள்ளது. நாடெங்கும் மகாத்மா காந்தி தேசிய ஊரக வேலைவாய்ப்பு உறுதித்திட்டத்துடன் இணைந்து 4 லட்சம் அங்கன்வாடி மைய கட்டடங்களை கட்டுவதற்கான கூட்டு நெறிமுறைகள் 17.02.2016 அன்று வழங்கப்பட்டுள்ளன.
மாற்றியமைக்கப்பட்ட இந்த நெறிமுறைகளின்படி ஒரு லட்சம் புதிய அங்கன்வாடி மைய கட்டடங்கள் கட்டுவதற்கு ஒதுக்கீடு செய்யப்பட்டுள்ளது.
நாடெங்கும் அங்கன்வாடி மையங்களை நவீனமயமாக்க மகளிர் குழந்தைகள் மேம்பாட்டு அமைச்சகம் தனியார் துறையினருடன் இணைந்து செயல்படுகிறது. 4000 அங்கன்வாடி மைய கட்டடங்கள் அமைப்பதற்கு வேதாந்தா நிறுவனத்துடன் அதன் கம்பெனி சமுதாய பொறுப்பு செயல்பாடுகளில் ஒரு பகுதியாக மகளிர் மற்றும் குழந்தைகள் மேம்பாட்டு அமைச்சகம் 21.09.2015 அன்று புரிந்துணர்வு ஒப்பந்தம் ஒன்றை செய்து கொண்டுள்ளது.
நவீனமயமாக்கப்பட்ட அங்கன்வாடி மையங்கள் ஐசிடிஎஸ் திட்டத்தின் ஊட்டச்சத்து குறைவை எதிர்க்கும் நடவடிக்கையை அந்தத் திட்டத்தின் கீழ் வரும் அனைத்து 6 சேவைகளையும் வழங்குவதன் மூலம் மேற்கொண்டுள்ளது.
மக்களவையில் இன்று  மத்திய மகளிர் குழந்தைகள் மேம்பாட்டுத்துறை அமைச்சர் திருமதி. மேனகா சஞ்சய் காந்தி இத்தகவலை தெரிவித்தார்.
(Visitor Counter : 263
|
பிரதமர் அலுவலகம்
|
தொலைபேசி மூலம் பிரதமருக்கு குவிந்த வாழ்த்துகள்
இந்திய பொதுத் தேர்தலில் வெற்றி பெற்றுள்ள பிரதமர் திரு நரேந்திர மோடியை, பாகிஸ்தான் பிரதமர் திரு இம்ரான்கான், மாலத்தீவின் முன்னாள் அதிபர் திரு முகமது நஷீத் மற்றும் நேபாள முன்னாள் பிரதமர் திரு மாதவ் நேபாள் ஆகியோர் இன்று  தொலைபேசி மூலம் தொடர்பு கொண்டு வாழ்த்துத் தெரிவித்தனர்.
தம்மை தொலைபேசியில் தொடர்பு கொண்டு வாழ்த்துத் தெரிவித்தமைக்காக பாகிஸ்தான் பிரதமருக்கு திரு நரேந்திர மோடி நன்றி தெரிவித்துக் கொண்டார். அண்டை நாடு முதலில் என்ற இந்தியாவின் கொள்கையை நினைவு கூர்ந்த பிரதமர் திரு. மோடி, வறுமையை ஒழிப்பதில் கூட்டாக செயல்படுவோம் என பாகிஸ்தான் பிரதமருக்கு தாம் ஏற்கனவே தெரிவித்த ஆலோசனையையும் சுட்டிக் காட்டினார். தெற்காசிய பிராந்தியத்தில், அமைதி, முன்னேற்றம் மற்றும் வளம் ஏற்பட ஏதுவாக, இருநாடுகள் இடையேயான ஒத்துழைப்பை மேம்படுத்த, நம்பிக்கையையும் வன்முறை, தீவிரவாதமற்ற சூழலையும் உருவாக்க வேண்டும் என்பதையும் வலியுறுத்தினார்.
பிரதமர் பெற்ற வரலாற்றுச் சிறப்புமிக்க வெற்றிக்காக வாழ்த்துத் தெரிவித்த மாலத்தீவு முன்னாள் அதிபர் திரு முகமது நஷீத், மாலத்தீவு- இந்தியா இடையேயான நட்புறவு, அண்மைக் காலத்தில் மேம்பட்டிருப்பதாகக் கூறினார். தெற்காசிய பிராந்தியத்தில் பயங்கரவாதம் மற்றும் மதவாத சக்திகளை எதிர்த்துப் போரிடுவதில் இருநாடுகளும் ஒருங்கிணைந்து பணியாற்ற வேண்டியதன் அவசியத்தையும் அவர் வலியுறுத்தினார். அவருக்கும் நன்றி தெரிவித்த பிரதமர், பிராந்திய அமைதி, பாதுகாப்பு மற்றும் வளர்ச்சிக்காகவும், இருதரப்பு நன்மைக்காகவும், இருநாடுகளிடையேயான ஒட்டுமொத்த ஒத்துழைப்புகளை மேலும் வலிமைப்படுத்த உறுதிபூண்டிருப்பதாகவும் தெரிவித்தார்.
தாம் சார்ந்துள்ள கட்சி மற்றும் கூட்டணியின் வரலாற்றுச் சிறப்புமிக்க மாபெரும் வெற்றிக்கு வித்திட்டதற்காக, பிரதமர் மோடிக்கு நேபாள முன்னாள் பிரதமர் திரு மாதவ் நேபாள், தமது அன்பான வாழ்த்துக்களைத் தெரிவித்துக் கொண்டார். உலக அரங்கில் இந்தியா முன்னணி சக்தியாக உருவெடுத்து வருவது, தெற்காசிய பிராந்தியத்தைக் குறிப்பிடத்தக்க அளவுக்கு மேம்படச் செய்ய உதவும் என்றும் அவர் நம்பிக்கை தெரிவித்தார். திரு மாதவ் நேபாளின் அன்பான வாழ்த்துகளுக்காக நன்றி தெரிவித்த பிரதமர் நரேந்திர மோடி, இந்தியா – நேபாளம் இடையேயான வரலாற்று ரீதியான பன்முக நட்புறவை மேலும் மேம்படுத்த தாம் மிகுந்த ஆர்வத்துடன் இருப்பதாகவும் தெரிவித்துக் கொண்டார்.
--------
பிரதமர் அலுவலகம்
புனேவில் உள்ள ஒரு தொழிற்சாலையில் ஏற்பட்ட தீ விபத்தால் நேரிட்ட உயிர் இழப்புக்கு பிரதமர் இரங்கல்; நிதியுதவி அறிவிப்பு
மகாராஷ்டிரா புனேவில் உள்ள ஒரு தொழிற்சாலையில் ஏற்பட்ட தீ விபத்தால் நேரிட்ட உயிர் இழப்பு குறித்து பிரதமர் திரு நரேந்திர மோடி வருத்தம் தெரிவித்துள்ளார். பாதிக்கப்பட்டவர்களுக்கு நிதியுதவி வழங்கப்படுமென்றும் பிரதமர் அறிவித்துள்ளார்.
"மகாராஷ்டிரா புனேவில் உள்ள ஒரு தொழிற்சாலையில் ஏற்பட்ட தீ விபத்தால் நேரிட்ட உயிர் இழப்பால் துயரமடைந்தேன். பாதிக்கப்பட்டுள்ள குடும்பங்களுக்கு எனது இரங்கல்கள்” என்று பிரதமர் கூறியுள்ளார்.
பிரதமர் தேசிய நிவாரண நிதியிலிருந்து, தீ விபத்தில் உயிர் இழந்தவர்களின் குடும்பத்தினருக்கு இரண்டு லட்ச ரூபாயும், காயமடைந்தவர்களுக்கு ரூ.50,000ம் வழங்கப்படும் என்றும் பிரதமர் அறிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மருத்துவ கல்வி
இந்திய மருத்துவ கவுன்சில் சட்டம், 1956 ஐ ஆய்வு செய்யவும், இந்திய மருத்துவ கவுன்சிலை  நவீனப்படுத்தவும் மற்றும் தற்போதைய சூழ்நிலைகளுக்கு பொருத்தமானதாக ஆக்கவதற்குமான பரிந்துரைகளை அரசாங்கத்திற்கு வழங்கிட பேராசிரியர் ரஞ்சித் ராய் சௌத்ரி தலைமையில் மத்திய அரசு நிபுணர் குழு  ஒன்றை அமைத்திருந்தது. இந்த நிபுணர் குழுவின் அறிக்கையானது, சுகாதார மற்றும் குடும்ப நலன் குறித்த பாராளுமன்ற நிலைக்குழுவினால் பரிசீலனை செய்யப்பட்டது; அவர்களும் சில பரிந்துரைகளை செய்துள்ளனர். இந்திய மருத்துவ கவுன்சிலில் செய்யப்படவேண்டிய சீர்திருத்தங்களுக்கான அனைத்து வாய்ப்புகளையும் ஆய்வு செய்வதற்கும், அவற்றை நிறைவேற்றுவதற்கான வழிமுறைகளைக் கூறவும் நிதி ஆயோக்கின் துணைத் தலைவர் தலைமையிலான நான்கு உறுப்பினர்கள் கொண்ட குழு ஒன்றும் அமைக்கப்பட்டது. MCIக்கு பதிலாக NMCயை அமைப்பதற்கு வழிவகுக்கும், தேசிய மருத்துவ ஆணையம்  மசோதாவின் வரைவை இந்தக் குழு உருவாக்கியுள்ளது. இதற்காக அமைக்கப்பட்ட அமைச்சர்களின் குழு இந்த வரைவை மீண்டும் பரிசீலித்தது. சில மாற்றங்களுடன் இந்த வரைவு மசோதாவிற்கு அமைச்சர்களின் குழு ஒப்புதல் அளித்துள்ளது. முன்மொழியப்பட்ட தேசிய மருத்துவ ஆணையத்தில் மேல் முறையீட்டு தீர்ப்பாயம் ஒன்றும் நான்கு வாரியங்களும் இருக்கும்; இளநிலை பட்டதாரி மருத்துவக் கல்வி வாரியம் , முதுநிலை பட்டதாரி மருத்துவ கல்வி வாரியம் , மருத்துவ மதிப்பீடு மற்றும் தரவகைப்படுத்தல் வாரியம் , மற்றும் நெறிமுறைகள் மற்றும் மருத்துவப் பதிவு வாரியம் .
இந்தத் தகவல், மத்திய சுகாதார மற்றும் குடும்ப நலத் துறை இணை அமைச்சர் திரு ஃபாகன் சிங் குலாஸ்தி அவர்கள் இன்று மக்களவையில் கேள்வி ஒன்றுக்கு அளித்த எழுத்துப்பூர்வமான பதிலில் தரப்பட்டது.
(Visitor Counter : 107
பிரதமர் அலுவலகம்
கோவாவின் பனாஜியில் வீட்டுக்கு வீடு குடிநீர் விழாவில் காணொலி வாயிலாக பிரதமரின் உரை
வணக்கம்.
கோவா முதலமைச்சர் திரு பிரமோத் சாவந்த் அவர்களே, மத்திய ஜல் சக்தி அமைச்சர் திரு கஜேந்திர சிங் ஷெகாவத் அவர்களே, கோவா அரசின் இதர அமைச்சர்களே, பெருமக்களே, தாய்மார்களே மற்றும் அன்பர்களே. இன்று மிகவும் முக்கியமான மற்றும் புனித தினம். கிருஷ்ண ஜெயந்தி பண்டிகை நாடு முழுவதும் விமர்சையாக கொண்டாடப்படுகிறது. உலகம் முழுவதும் உள்ள பகவான் ஸ்ரீ கிருஷ்ணரின் பக்தர்களுக்கு வாழ்த்துகள்.
இந்த நிகழ்ச்சி கோவாவில் நடைபெற்றாலும், நாட்டு மக்களுடன் மூன்று முக்கிய சாதனைகளை பகிர்ந்து கொள்ள விரும்புகிறேன். அமிர்த காலத்தில் இந்தியாவின் பிரம்மாண்டமான இலக்குகள் சம்பந்தமாக மூன்று முக்கிய சாதனைகளை நாம் படைத்துள்ளோம். முதலாவதாக இன்று நாடு முழுவதும் 10 கோடி கிராமப்புற வீடுகளுக்கு சுத்தமான தண்ணீர் குழாய் இணைப்பு வழங்கப்பட்டுள்ளது.
நண்பர்களே,
நம் நாடு, குறிப்பாக இன்று கோவா மைல்கல் சாதனை ஒன்றை படைத்துள்ளது. அனைத்து வீடுகளுக்கும் குடிநீர் குழாய் இணைப்பு என்ற அங்கீகாரத்தைப் பெற்றுள்ள முதல் மாநிலமாக இன்று கோவா திகழ்கிறது. தாத்ரா நாகர்ஹவேலி மற்றும் டாமன் மற்றும் டையுவும் இந்த அங்கீகாரத்தை பெற்ற யூனியன் பிரதேசங்களாக உள்ளன. நம் நாட்டின் மூன்றாவது சாதனை, தூய்மையான இந்தியா திட்டத்துடன் தொடர்புடையது. சில ஆண்டுகளுக்கு முன், திறந்தவெளியில் மலம் கழிக்காத நாடாக இந்தியா அறிவிக்கப்பட்டது. பின், அடுத்த தீர்மானம் கிராமங்களுக்கு இதனினும், கூடுதல் அந்தஸ்தை தருவதாக இருந்தது. தற்போது நாட்டின் பல்வேறு மாநிலங்களில் ஒரு லட்சம் கிராமங்கள் திறந்தவெளியில் மலம் கழிக்காதவையாக மாறியுள்ளன.
நண்பர்களே,
21-ஆம் நூற்றாண்டின் மிகப்பெரிய சவால் தண்ணீர் பாதுகாப்பாக இருக்கும் என்று உலகில் முன்னணி நிறுவனங்கள் தெரிவிக்கின்றன. சாமானிய மக்கள், ஏழைகள், நடுத்தர வகுப்பினர் விவசாயிகள் மற்றும் தொழில்துறையினர்என ஒவ்வொருவரும் தண்ணீர் பற்றாக்குறையால் பாதிக்கப்படுகிறார்கள். இதை எதிர்கொள்வதற்காக சேவை மற்றும் கடமை மனப்பான்மையுடன் பணியாற்ற வேண்டியது அவசியமாகிறது. இந்தியாவின் வளர்ச்சிக்கு தண்ணீர் பாதுகாப்பு ஓர் அச்சுறுத்தலாக இருக்கக் கூடாது என்பதற்காக கடந்த எட்டு ஆண்டுகளில் விடுதலையின் அமிர்த காலத்தில் இந்த விஷயத்திற்கு கூடுதல் கவனம் அளிக்கப்பட்டது.
ஜல் ஜீவன் இயக்கத்தின் வெற்றிக்கு மக்களின் பங்களிப்பு, ஒவ்வொரு பங்குதாரரின் கூட்டு முயற்சி, அரசியல் உறுதிப்பாடு மற்றும் வளங்களின் முறையான பயன்பாடு ஆகியவை நான்கு முக்கிய தூண்களாக உள்ளன.
ஒவ்வொரு வீட்டிற்கும் குடிநீர் என்ற நிலையை அடைவதற்காக நாடு முழுவதும் கடுமையான முயற்சிகள் மேற்கொள்ளப்படும் வேளையில், அந்த இலக்கை நாம் நிச்சயம் அடைவோம் என்று நான் முழுமையாக நம்புகிறேன். உங்கள் அனைவருக்கும் மீண்டும் எனது வாழ்த்துகளைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும்.பிரதமர் தமது உரையை இந்தியில் வழங்கியிருந்தார்.